Harry S. Truman () ya iku Présidhèn Amérika Sarékat kaping 33 (1945–1953). Sadurungé, Truman menjabat wakil présidhèn Amérika Sarékat. Dhèwèké nggantikake Franklin D. Roosevelt sawisé présidhèn séda.

Nalika masa kalungguhan kepresidhènane kang kapindho, dhèwèké didhampingi wakil présidhèn Alben W. Barkley. Truman asalé saka Parte Dhémokrat.

Présidhèn Truman ditandai ing sapérangan prastawa wigati ya iku;
 Pungkasan Perang Donya II
 Wiwitan prosès dekolonisasi
 Pembentukan PBB
 Wiwitan Perang Dingin
 Wiwitan Perang Koréa

Jaman Cilik 
Harry S. Truman lair ing praja Missouri tanggal 8 Mèi 1884. Truman digedhèkaké ing kutha Independence, Missouri.

Karier 
Ing Perang Donya I Truman lunga menyang Prancis minangka Kapten. Sawisé mulih ing taun 1919, Truman nyimpen dhuwit ing toko perusahaan klambi nanging usahane iku ora kasil.

Nalika nom, Truman gabung ing Parté Dhémokrat.

Harry S. Truman nikah karo Bess Wallace tanggal 28 Juni 1919 lan kanugrahan putri. Truman lan garwane omah-omah lan urip makmur dadi wong tani sasuwéné 12 taun.
Taun 1922 kapilih dadi Jaksa Laladan sanajan dhèwèké dudu ahli hukum. Kanggo njangkepi kekurangane, Truman mèlu kuliah wengi ing Sekolah Tinggi Hukum sasuwéné rong taun.

Ing Perang Donya II, Truman dadi Ketua Panitia Penyelidik Perang ing Senat, kang nyelidhiki pemborosan dhuwit nagara lan korupsi. Diperkirakake sasuwéné njabat, Truman wis nylametake dhuwit nagara kang cacahé 15 milyar dollar.

Masa kepresidhènan 

Taun 1944, Harry Truman njabat dadi wakil présidhèn sangisore Présidhèn Franklin Roosevelt. Nalika Présidhèn Roosevelt tilar donya tanggal 12 April 1945, Harry S. Truman diangkat dadi présidhèn.

Minangka Présidhèn, Harry Truman nggawe sapérangan putusan kang paling berarti sajeroning sajarah. Sawisé Jerman ditaklukkake ing Perang Donya II, Amérika Sarékat ndhesak Jepang supaya nyerah, nanging Jepang ora gelem.

Sawisé rembugan karo penaséhat-penaséhate, Présidhèn Truman mrintahake supaya kutha-kutha Jepang kang apik ing usaha perang, diserang karo bom atom. Rong kutha kang dibom ya iku Hiroshima lan Nagasaki. Sawisé rong kutha iku dibom karo bom atom, pungkasane Jepang nyerah.

Taun 1945, Harry Truman dadi saksi penandatanganan Piagam Perserikatan Bangsa-Bangsa kang diwangun kanthi pengare-arep kanggo menjamin perdamaian. Nganti semono, Présidhèn Truman mèlu pulitik Présidhèn kang digantikake, ya iku Présidhèn Franklin Roosevelt, nanging dhèwèké banjur nggawe pulitike dhéwé.

Truman ngandharake ing Konggrès saprogram kang kapérang saka 21 pasal. Program iku dikenal kanthi sesebutan Fair Deal utawa Tindakan Adil. Program iku isiné ya iku;

 Ndhesak supaya jaminan sosial diambakake.
 Pengangguran diilangi.
 Perumahan rakyat dibangun.
 Laladan-laladan kutha kang wis rusak supaya dibangun manèh.

Sawisé masa kepresidenan 

Harry S. Truman ninggal Gedung Putih taun 1953 banjur pindhah menyang kampunge ing Independence, Missouri, Papane Truman lan garwane omah-omah sadurungé dadi présidhèn. Ing kana, Truman nulis buku kang isiné babagan kenangan-kenangane.

Truman tilar donya tanggal 26 Dhésèmber 1972 ing umahe nalika umuré 88 taun.

Cathetan sikil 

Person of the Year